**Ш.Құдайбердіұлы атындағы №66 ЖББОМ бойынша**

**Қамқоршылық кеңестің кезекті III отырысының хаттамасы**

Бауырластар ауылы «\_\_\_» наурыз 2021 ж

**Қаралатын мәселе:**

1. «Мектептегі ерекше білім алуды қажет ететін оқушылармен жасалатын жұмыстардың ұйымдастырылуы»
2. «30 игі іс» қамқорлық акциясы аясында жүргізілген жұмыстар және көмек алған отбасылар туралы ақпарат

**Қатысқандар:** қамқоршылық кеңес мүшелері, мектеп әкімшілігі

**Тыңдалды:**

Бірінші мәселе бойыншаМектеп директоры З.Калыбаева жиналысты ашып, күн тәртібіндегі мәселелермен таныстырып сөз сөйледі.Қазақстан Республикасының тұңғыш Президенті Н.Ә.Назарбаев «Қазақстан– 2050: Бір мақсат, бір мүдде, бір болашақ» атты жолдауында: «Мүмкіндігі шектеулі азаматтарымызға көбірек көңіл бөлу керек. Олар үшін Қазақстан кедергісіз аймаққа айналуға тиіс. Бізде аз емес ондай адамдарға қамқорлық көрсетуге тиіс – бұл өзіміздің және қоғам алдындағы біздің парызымыз»  деген болатын. Мектебімізде мүгедек оқушылар саны -15, инклюзивті білім алатын оқушылар саны-10, үйден оқылатын оқушылар саны-6. Ерекше білімді қажет ететін оқушыны білім мен қамту жалпы білім беретін сыныптарда жүзеге асырылады. Мұндай оқушылар басқа да оқушылармен қоса жалпы білім беретін мектептер бағдарламасымен оқытылады, бірақ аталған оқушылар үшін сабақ жоспары бейімделеді және әлеуметтік ортаға бейімделу үшін жағдай туғызу керектігін айтты.

Екінші мәселе бойынша «30 игі іс» қамқорлық акциясы аясында жүргізілген жұмыстар жөнінде сөз сөйледі. ҚР Тәуелсіздігінің 30 жылдығына орай «30 игі іс» қайырымдылық акциясы бойынша ауқымды шара өткізуді ұйымдастыруды қолға алсақ деген пікірін білдірді. Осы мәселелер туралы өз ойларыңызбен бөліссеңіздер деген пікірін білдірді.

 Мектебіміздің психологтары Ж.Аймурзина және Г.Аяпова сөз сөйледі. Мектебіміздегі ерекше білім алуды қажет ететін оқушылармен жыл сайын жұмыстар жүргізіліп келеді. Оқушының ой-өрісінің дамуына әсер ететін әр түрлі психологиялық сабақтар, ойындар, тренинг жұмыстар өткізіліп тұратындығын айтып өтті.

Екінші мәселе бойынша мектебіміздің тәрбие ісі жөніндегі директорының орынбасары Ж.Касымова сөз сөйледі. Еліміздің Президенті Қасымжомарт Кемелұлы Тоқаевтың бастамасымен ҚР Тәуелсіздігінің 30 жылдығына орай «30 игі іс» қайырымдылық акциясы Республика бойынша бастау алып келеді, осыған орай біздің мектебіміз осы қайырымдылық шараға өз үлесін қосады деген ойын жеткізді.

Осы аталған шараға мектебіміздің әлеуметтік педагогтары Л.Кусайнова және Ө.Аманғалиев ҚР Тәуелсіздігінің 30 жылдығына орай «30 игі іс» қайырымдылық акциясын мектебімізде оқитын оқушылардың отбасына,олардың ішінде аз қамтылған, көп балалы, отбасы жағдайы әлеуметтік көмекке мұқтаж,өмірде қиын жағдайға тап болған мүгедек балаларға қолдау білдіріп олардың отбасыларына көмек берілсе деген өз ойларын айтты.Мектебіміздегі қайырымдылық шаралар жыл сайын өткізіліп келген болатын. Қазіргі кездегі еліміздегі ахуалдық жағдайға байланысты биылғы қайырымдылық акциясын ата-аналар тарапынан өткізіліп ұйымдастырылса деген ойларын жеткізді.

Қамқоршылық кеңестің төрайымы Ф.Шариповасөз алды Қайырымдылық жасау әр адамның парызы деп санаймын аталған мәселе бойынша ата-аналар тарапынан қолдау көрсетіледі деген ойдамын.

**Шешім:**

1.Ерекше білім алуды қажет ететін оқушылармен жасалатын жұмыстар жүйелі түрде ұйымдастырылсын.

2. Қамқоршылық кеңес отырысының шешімімен «30 игі іс» қайырымдылық акциясына белсенділік танытып,қолдау көрсетілсін.

**Хатшы: Кусайнова.Л.У**